ముందు పాఠములో ప్రభువు దేవాలయమైయున్నరని ధ్యానించాము. ఆ దేవాలయమును కూల్చుటకు పెద్దలు, యాజకులు కూడిరి. ఆదికాండము 11వ అద్యాయములో జనులందరు బాబెలు గోపురమును కట్టుటకు ఏకమవగా, అది దేవునికి వ్యతిరేకము కాబట్టి వారిని తరిమివేసెను. మంచిని నిర్మించుట కంటే పడగొట్టుట సుళువు(ఈజీ) . బాబెలు నిర్మించుటకు యేకమైన జనాంగము ఇప్పుడు ప్రభువును కూల్చుటకు ఏకమైరి. అయితే సిలువ మరణము ప్రభువు చిత్తము కావున ప్రభువు వారిని అడ్డుకొనలేదు.
మహిమ పొందుటకు మనమును మన సిలువ ఎత్తుకొని జీవించుచుండగా ఒక కాలములో మన విశ్వాసమును కూల్చుటకు అందరు ఏకమయినా గాని ప్రభువు మనకు విజయమునిచ్చును. ఎంతమంది ఏకమై సత్యమును చంపజూచినను, సత్యము మొలకెత్తి విస్తరించును అని క్రీస్తు సువార్త ఘనకార్యములను బట్టి మనకు వలన తెలియుచున్నది. శ్రమయందు కృంగక, ప్రభువు ఆనుకొని నడచు కృపను దేవుడు మనకు దయచేయును గాక! ఆమేన్.
mundu paathamulo prabhuvu devalayamaiyunnarani dhyaaninchaamu. aa devalayamunu koolchutaku peddalu, yaajakulu kuudiri. aadikaandamu 11va adyaayamulo janulandaru baabelu gopuramunu kattutaku ekamavaga, adhi devuniki vyatirekamu kabatti vaarini tarimivesenu. manchini nirminchuta kante padagottuta suluvu(eejee) . baabelu nirminchutaku yekamaina janangamu ippudu prabhuvunu koolchutaku ekamairi. ayithe siluva maranamu prabhuvu chittamu kaavuna prabhuvu vaarini addukonaledu.
mahima pondutaku manamunu mana siluva ettukoni jeevinchuchundagaa oka kaalamulo mana vishwaasamunu koolchutaku andaru ekamayina gaani prabhuvu manaku vijayamunichunu. entamandi ekamai satyamunu champajuchinanu, satyamu molaketti vistarinchunu ani kreestu suvaarta ghanakaaryamulanu batti manaku valana teliyuchunnadi. shramayandu krungaka, prabhuvu aanukoni nadachu krupanu devudu manaku dayacheyunu gaaka! aamen.